ΓΡΑΠΤΗ ΕΡΩΤΗΣΗ E-2450/02

υποβολή: Erik Meijer (GUE/NGL) προς την Επιτροπή

(29 Αυγούστου 2002)

Θέμα: Γρήγορη φθορά των χαρτονομισμάτων ευρώ λόγω των οικονομιών στο χαρτί και στην προστατευτική επίστρωση

1. Μπορεί να επιβεβαιώσει η Επιτροπή ότι τα κυκλοφορούντα χαρτονομίσματα του ευρώ σκίζονται πολύ γρήγορα και τσαλακώνονται, ότι εξαιτίας της τριβής μετατρέπονται σε κομμάτια χαρτιού που δεν είναι εύκολο να διαπιστωθεί αν είναι παραχαραγμένα χαρτονομίσματα και ότι λόγω αυτού πρέπει να αντικαθίστανται πολύ συχνότερα και ταχύτερα από ό,τι τα παλαιά χαρτονομίσματα που κυκλοφορούσαν στα κράτη μέλη·

2. Μπορεί επίσης να επιβεβαιώσει η Επιτροπή ότι αυτή η ταχεία φθορά δεν προκαλείται μόνο λόγω του ότι το χαρτί από το οποίο έχουν κατασκευασθεί είναι λεπτότερο και χαμηλότερης ποιότητας αλλά και διότι ελλείπει η επίστρωση (coating) η οποία προστατεύει τα χαρτονομίσματα από τη φθορά·

3. Ποιος είναι ο λόγος για τον οποίο δεν μπορεί να διατεθεί ποιότητα χαρτιού για χαρτονομίσματα ίδια με εκείνη που είχαν στο παρελθόν τα χαρτονομίσματα, μεταξύ άλλων, του γερμανικού μάρκου και των ολλανδικών φιορινιών· Ποια κράτη μέλη παρακωλύουν μια καλύτερη ποιότητα·

4. Ποιες είναι οι εξοικονομήσεις για την Ευρωπαϊκή Κεντρική Τράπεζα που προέρχονται από τη χρήση χαμηλής ποιότητας χαρτιού και από την απουσία προστατευτικής επίστρωσης και δεν είναι έναντι αυτώνψηλότερο το κόστος συλλογής και αντικατάστασης των χαρτονομισμάτων·

5. Εις βάρος τίνος τελικά είναι το επιπλέον κόστος που αναφέρεται στο ερώτημα 4·

6. Προτίθεται η Επιτροπή να εκφράσει στην Ευρωπαϊκή Κεντρική Τράπεζα την επιθυμία ώστε βραχυπρόθεσμα να προβεί σε παραγωγή χαρτονομισμάτων που δεν θαστερούν ως προς την ποιότητα του χαρτιού από τα χαρτονομίσματα που χρησιμοποιούνταν μέχρι το τέλος του 2001 από τα κράτη μέλη της ΕΕ·

Πηγή: Εφημερίδα Rotterdams Dagblad, 13.8.2002.

Απάντηση του κ. Solbes Mira εξ ονόματος της Επιτροπής

(15 Οκτωβρίου 2002)

Σύμφωνα με το άρθρο 106 της συνθήκης ΕΚ, η Ευρωπαϊκή Κεντρική Τράπεζα (ΕΚΤ) είναι η μόνηπεύθυνη για τα χαρτονομίσματα. Κατά συνέπεια, η απάντηση στα ερωτήματα έχει προετοιμαστεί σε στενή συνεργασία με τιςπηρεσίες της ΕΚΤ.

1. Το ευρωσύστημα γνωρίζει ότιπάρχουν ορισμένα παράπονα ήσσονος σημασίας όσον αφορά την ποιότητα των χαρτονομισμάτων των 5 ευρώ που κυκλοφορούν. Αυτά αποτελούν επί του παρόντος αντικείμενο εξέτασης. Η παρούσα κατάσταση, εννέα μόνο μήνες μετά από την εισαγωγή των χαρτονομισμάτων σε ευρώ, έχει ως εξής: τα συνολικά ποσοστά αντικατάστασης είναι μάλλον χαμηλά, δεδομένου ότι κυκλοφορούν πολλά χαρτονομίσματα νεόκοπα ή ελάχιστα χρησιμοποιημένα. Δενπάρχουν ενδείξεις σύμφωνα με τις οποίες η διάρκεια της ζωής των χαρτονομισμάτων σε ευρώ θα είναι βραχύτερη από τη διάρκεια ζωής των χαρτονομισμάτων στα προηγουμένως ισχύοντα εθνικά νομίσματα. Ωστόσο, οι διάρκειες ζωής των ονομαστικών αξιών των χαρτονομισμάτων μπορούν να καθοριστούν επακριβώς μόνο μετά από έναν πλήρη κύκλο ζωής των χαρτονομισμάτων, ο οποίος εκτιμάται σε τρία χρόνια κατά μέσον όρο.

2. Η ποιότητα του χαρτιού των χαρτονομισμάτων είναι παρόμοια με αυτήν η οποία χρησιμοποιόταν για την παραγωγή των χαρτονομισμάτων των προηγουμένως ισχυόντων εθνικών νομισμάτων. Μέχρι σήμερα, δεν έχουμε ενδείξεις ταχείας φθοράς και σκισίματος. Ορισμένες χώρες ενδέχεται να έχουν εκδώσει ορισμένες ονομαστικές αξίες βελτιωμένης αντοχής στους ρύπους και στη φθορά, παραδείγματος χάρη προσθέτοντας μια επίστρωση βερνικιού στα τυπωμένα χαρτονομίσματα. Εντούτοις, όταν πραγματοποιούνται τέτοιες συγκρίσεις, θα πρέπει να συγκρίνεται ολόκληρο το φάσμα των τεχνικών προδιαγραφών των χαρτονομισμάτων, δεδομένου ότι πολλές παράμετροι (συμπεριλαμβανομένης της ενσωμάτωσης ορισμένων παραμέτρων ασφαλείας) ενδέχεται να επηρεάζουν τη διάρκεια ζωής των χαρτονομισμάτων.

3. Το χαρτί και οι διαδικασίες παραγωγής των χαρτονομισμάτων σε ευρώ προσομοιάζουν σε μεγάλο βαθμό σε αυτά που ίσχυαν κατά την παραγωγή των προηγουμένως ιχυόντων χαρτονομισμάτων σε γερμανικά μάρκα. Υπάρχει μια μικρή διαφορά όσον αφορά το βάρος του χαρτιού, η οποία δεν μπορεί να δικαιολογήσει καμία διαφορά της αντοχής των χαρτονομισμάτων κατά την κυκλοφορία τους. Τα προηγουμένως ιχύοντα χαρτονομίσματα σε ολλανδικό εθνικό νόμισμα ήταν βερνικωμένα και στις δυο πλευρές τους, πράγμα που μπορεί να είχε ως αποτέλεσμα αυξημένη αντοχή κατά την κυκλοφορία τους. Εντούτοις, όπως προαναφέρεται, η συγκριτική αξιολόγηση μπορεί να πραγματοποιηθεί μόνο επί τη βάσει ολόκληρου του κύκλου ζωής των χαρτονομισμάτων και λαμβάνονταςπόψη όλες τις εκατέρωθεν παραμέτρους.

4. Όπως προαναφέρεται στην απάντηση στην ερώτηση 1, οι εθνικές κεντρικές τράπεζες του ευρωσυστήματος δεν έχουν διαπιστώσειψηλά ποσοστά αποτυχημένων χαρτονομισμάτων σε ευρώ. Σημειωτέον ότι το βερνίκωμα των χαρτονομισμάτων τα καθιστά πιο ανθεκτικά στους ρύπους, αλλά δεν έχει καμιά επίπτωση στη διαρθρωτική αντοχή τους όσον αφορά τη φθορά και το σκίσιμο.

5. Σε περίπτωση που θα αποδεικνυόταν ότι τα ποσοστά αντικατάστασης των χαρτονομισμάτων σε ευρώ ήτανψηλότερα εξαιτίας της ποιότητάς τους, θα ισχύουν τα ακόλουθα: η εκτίμηση των ποσοστών αντικατάστασης λαμβάνεταιπόψη κατά τον καθορισμό του όγκου των χαρτονομισμάτων που πρόκειται να τυπωθούν. Οι ποσοστώσεις για κάθε εθνική κεντρική τράπεζα χορηγούνται σύμφωνα με μια κλείδα κατανομής· οι εθνικές κεντρικές τράπεζες είναιπεύθυνες για την παραγωγή που αντιστοιχεί στην ποσόστωσή τους, πράγμα που συνεπάγεται μεταξύ άλλων την ανάθεση των εντολών τύπωσης και την ανάληψη των δαπανών των νεόκοπων χαρτονομισμάτων.

6. Στο ευρωσύστημα εξακολουθεί να επιτελείται έργο έρευνας και ανάπτυξης όσον αφορά τα χαρτονομίσματα, αποσκοπώντας στη διατήρηση της ακεραιότητας των χαρτονομισμάτων σε ευρώ. Επί τη βάσει των τεκμηριωμένων πληροφοριών που διαθέτουμε επί του παρόντος, δενπάρχει καμιά ένδειξη ότι χρειάζεται να εκδοθούν αναβαθμισμένα χαρτονομίσματα σε ευρώ.